Med utspring i gründermiljøet ved Arne Fabrikker ble det i siste halvdel av 1800-tallet anlagt flere tekstilbedrifter i området rundt Bergen. Brødrene Peter, Johan og Jürg Jebsen kom fra Broager kommune i Sør-Jylland. Slektninger og kjenninger av brødrene kom i tiden framover til bergensområdet og etablerte tekstilfabrikker i Salhus, på Eidsvåg, på Hop, i Samnanger, på Dale, på Trengereid, i Bergen, på Berger i Vestfold, og flere av disse bedriftene etablerte datterbedrifter i Sverige.Mange av disse fabrikkene ble store, med flere hundre arbeidere, og de fikk en lang levetid.